Kagara gari ne dake a ƙaramar hukumar Rafi a cikin jihar Neja, dake Najeriya, Kagara na cikin Gundumar Sanatan Neja ta gabas, kuma ita ce mazaunin Masarautar Kagara. Sauran manyan masarautun guda biyu a jihar sune Masarautar Minna da Masarautar Suleja,kowannensu na tsammanin wakilcin siyasa a jihar idan ba a matakin kasa ba. A farkon shekarar 2010 gwamnatin jihar ta kori shugaban ƙaramar hukumar Rafi. sannan ta kafa kwamitin bincike don binciko ayyukan ƙaramar hukumar a lokacin da yake kan karagar mulki.A watan Disambar shekarar 2010, wata Babbar Kotun jahar Minna ta ba da umarnin a mayar da shi bakin aikinsa. Garin yana da masana'antar sarrafa talc. An fara gina madatsar ruwa a shekarar 1979 a kan kudi naira biliyan 5. Jami'ar Fasaha ta Tarayyar Minna ce ta gudanar da aikin tantance tasirin muhalli na Hukumar Kula da Kogin Neja da Hukumar Raya Karkara (UNRBDA). An biya kusan N3 biliyan a watan Fabrairun shekarar 2002, lokacin da Ministan Albarkatun Ruwa, Muktar Shagari, ya ba dan kwangilar wa’adin kammala aikin dam din zuwa Disamba na shekarar.